Aalborgs Stifts Adresseavis, 1823-04-30
Ligesom Lord Liverpool i Overhuset, (see forrige Avis) saaledes viste Canning i Underhuset, hvor let, Krigen kunde have været undgaaet og hvor alvorlig Engelland havde søgt at mægle Forliig, da den franske Konges Tale ved Kamrenes Aabning paa eengang syntes at tilintetgjøre alt Haab derom. Engelland erklærede, at, dersom Frankerig blev ved den deri yttrede Grundsætning, at en Constitution kun da var gyldig, naar den gik ud fra Tronen, hvilken ingen brittisk Statsmand kunde anerkjende, da maatte det være forbi med dette Lands Mægling. Det franske Ministerium udlagde hine Yttringer i den kongelige Tale anderledes, og Engellands Mægling vedblev men førte til intet Resultat. Angaaende Engellands Politik herved, erklærede han, at det aldrig havde givet Spanien Haab om Andet, end at det vilde forblive streng neutral. Hvad Forholdet med Portugal angik, da havde Engelland vel sluttet en defensiv, men ingen offensiv Tractat med dette Land, saa at det ikke var forpligtet til at hielpe, hvis Portugal først angreb de Franske. Han erklærede sig derpaa om de spanske Colonier i America, om hvilken Punkt han gjerne, sagde han, vilde have tict. Skjøndt Spanien ikke meere kunde vinde disse Colonier tilbage, saa havde det dog endnu bestandig de jure, om end ikke de facto, Overherredømme over dem. Frankerig kunde derfor udsende Flaader og Armeer for at bemægtige sig dem, og ved Krigens Ende betinge sig dem aftraadte &c. Engelland maatte derfor erklære, at det aldrig vilde anerkjende nogensomhelst Aftrædelse fra Spaniens Side af saadanne Colonier, som det ikke havde nogen directe og afgjørende Jndflydelse paa. "Man har, sagde han endelig, villet sammenligne Frankerigs nuværende Forhold med Engellands i Aaret 1793; men hvad, spørger jeg, har Spanien nøgensinde gjort, som kan sammenlignes med de franske Republicaneres berømte Decret af 19de November. Hvilket Land har Spanien vel søgt at rive til sig eller revolutionere: Jmellem Spanien og hiin franske Republik finder ingen Analogie Sted, og af alle Magter, som kunde ansee det for sin Pligt, at læse Spanien sin Text for, maatte Frankerig være den Allersidste, hvis forhenværende trykkende Tyrannie just har skabt den Constitution i Spanien, som det nu fremfor alle Andre dadler og fordømmer. Det undrer mig derfor ikke, at Mange mene, Man maatte true Frankerig eftertrykkelig med Krig. Men dette er en Vildfarelse, truer Man med Krig, maa Man og være belavet paa at udøve Trudselen. Andre mene, at Engelland skulle opstille en Observationsflaade, og see, hvorledes Tingene løb af, men dette er Engelland uværdigt, saa har det aldrig handlet, førte det Krig, saa førte det den for Alvor toto certalum est corpore regni Den 16de spurgte Oberst Davies i Underhuset: hvad Engelland vilde gjøre, om Frankerig forsøgte paa at bemægtige sig de spanskvestindiske Øer, navnlig Cuba, som den vigtigste, Canning svarede: han havde aldrig ventet af det ærværdige Medlem et saa urimeligt Spørgsmaal, som kun angik muelige Tilfælde, der kunde opstaae af de krigførende Magters Operationer, og hvorover Jngen kunde give bestemt Erklæring. Davies viste denne Beskyld, ning tilbage, da det var almindelig bekjendt, at en fransk Eskadre befandt sig i de vestindiske Farvande.